Obama i Harper razgovarali o ekonomskoj krizi, klimatskim promenama i Avganistanu
Na zajedničkoj konferenciji za novinare u Otavi, predsednik Obama i premijer Harper su izmedju ostalog najavili i nove inicijative za r
Na zajedničkoj konferenciji za novinare u Otavi,  i  su najavili nove inicijative za razvoj i upotrebu čistih energetskih izvora. Barak Obama je opisao tu inicijativu kao izuzetan početak. Američki predsednik je takodje ukazao da Sjedinjene Države preispituju strategiju u Avganistanu i naglasio da je Amerika, tokom proteklih nekoliko godina, pomerila fokus sa Avganistana zbog čega da je došlo do pogoršanja tamošnje situacije. Predsednik Obama je izrazio zahvalnost Sjedinjenih Država za angažovanje Kanade u Avganistanu. je, sa svoje strane, naglasio saglasnost dvojice lidera da Kanada i Sjedinjene Države moraju tesno da saradjuju u borbi protiv globalne ekonomske recesije. Takodje je ukazao da je postignuta saglasnost u pogledu hitne koordinisane akcije u cilju obnavljanja ekonomskog rasta, kao i zaštite radnika i porodica najteže pogodjenih recesijom. Kanada je inače najveći trgovinski partner Sjedinjenih Država, kao i najveći snabdevač naftom i prirodnim gasom. Tokom predsedničke kampanje,  je nagovestio mogućnost ponovnih pregovora o NAFTI - Severnoameričkom sporazumu o slobodnoj trgovini, što je podstaklo zabrinutost Kanade. Barak Obama je tada rekao da će Sjedinjene Države možda morati da revidiraju taj sporazum kako bi obezbedile poštovanje radnih i ekoloških standarda. U nedavnom intervjuu za kanadsku televiziju predsednik Obama je ublažio tu retoriku rekavši da Sjedinjene Države i Kanada svakodnevno obavljaju trgovinu u vrednosti od jedne i po milijarde dolara i da nije ni u čijem interesu da ona bude smanjena.